CELEX: 32019D1728
Language: sl
Date: 2019-10-15 00:00:00
Title: Izvedbeni sklep Komisije (EU) 2019/1728 z dne 15. oktobra 2019 o harmoniziranih standardih za igrače, pripravljenih v podporo Direktivi 2009/48/ES Evropskega parlamenta in Sveta

16.10.2019   
               
               
                  SL
               
               
                  Uradni list Evropske unije
               
               
                  L 263/32
               
            
         IZVEDBENI SKLEP KOMISIJE (EU) 2019/1728
         z dne 15. oktobra 2019
         o harmoniziranih standardih za igrače, pripravljenih v podporo Direktivi 2009/48/ES Evropskega parlamenta in Sveta
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,
         ob upoštevanju naslednjega:
         
                     (1)
                  
                  
                     V skladu s členom 13 Direktive 2009/48/ES Evropskega parlamenta in Sveta (2) se domneva, da so igrače, ki so v skladu s harmoniziranimi standardi ali njihovimi deli, katerih sklici so bili objavljeni v Uradnem listu Evropske unije, skladne z zahtevami, ki jih zajemajo navedeni standardi ali njihovi deli, iz člena 10 Direktive 2009/48/ES in Priloge II k navedeni direktivi.
                  
               
                     (2)
                  
                  
                     Komisija je z dopisom M/445 z dne 9. julija 2009 Evropskemu odboru za standardizacijo (v nadaljnjem besedilu: CEN) in Evropskemu odboru za elektrotehnično standardizacijo (v nadaljnjem besedilu: Cenelec) zahtevala pripravo osnutka novih harmoniziranih standardov in popravkov obstoječih harmoniziranih standardov v podporo Direktivi 2009/48/ES.
                  
               
                     (3)
                  
                  
                     V točki 13 dela III Priloge II k Direktivi 2009/48/ES se določene mejne migracijske vrednosti za 19 elementov iz igrač ali sestavnih delov igrač, ki se ne smejo preseči. Toda te mejne migracijske vrednosti se ne uporabljajo, kadar je izključeno kakršno koli tveganje, na primer zaradi nedostopnosti sestavnega dela igrač, ki bi lahko vseboval enega ali več elementov.
                  
               
                     (4)
                  
                  
                     Na podlagi zahtevka M/445 z dne 9. julija 2009 je CEN pregledal harmonizirani standard EN 71-3:2013+A3:2018 o migraciji določenih elementov, na katerega je bil objavljen sklic v Uradnem listu Evropske unije (3), da bi preskusne metode iz standarda EN 71-3 zajemale najnovejši tehnični in znanstveni napredek. Ta napredek vključuje izboljšano merjenje kroma (VI) in spojin iz organskega kositra, boljši nadzor nad preskusnimi pogoji pri izvajanju preskusov ter izboljšano strukturo standarda EN 71-3 za lažjo uporabo v praksi. To je privedlo do sprejetja harmoniziranega standarda EN 71-3:2019 o migraciji določenih elementov.
                  
               
                     (5)
                  
                  
                     Komisija je skupaj s CEN ocenila, ali je harmonizirani standard EN 71-3:2019 o migraciji določenih elementov, ki ga je pripravil CEN, skladen z zahtevkom M/445 z dne 9. julija 2009.
                  
               
                     (6)
                  
                  
                     Harmonizirani standard EN 71-3:2019 izpolnjuje zahteve, ki naj bi jih zajemal in so določene v Direktivi 2009/48/ES. Zato je primerno, da se sklic na navedeni standard objavi v Uradnem listu Evropske unije.
                  
               
                     (7)
                  
                  
                     Harmonizirani standard EN 71-3:2019 nadomešča harmonizirani standard EN 71-3: 2013+A3:2018. Zato je primerno, da se sklic na navedeni standard umakne iz Uradnega lista Evropske unije. Da bi imeli proizvajalci igrač dovolj časa za prilagoditev svojih proizvodov spremenjenim specifikacijam v harmoniziranem standardu EN 71-3:2019, je treba odložiti umik sklica na harmonizirani standard EN 71-3:2013+A3:2018.
                  
               
                     (8)
                  
                  
                     Zaradi jasnosti in racionalnosti bi bilo treba v enem aktu objaviti popoln seznam sklicev na harmonizirane standarde, ki so bili pripravljeni v podporo Direktivi 2009/48/ES in izpolnjujejo zahteve, ki naj bi jih zajemali. Sklice na evropske standarde, ki so trenutno objavljeni v Uradnem listu Evropske unije (4), bi bilo zato treba vključiti v ta sklep. Posledično je treba tudi razveljaviti Izvedbeni sklep Komisije (EU) 2019/1254 (5).
                  
               
                     (9)
                  
                  
                     Skladnost s harmoniziranim standardom ustvarja domnevo o skladnosti z ustreznimi bistvenimi zahtevami iz harmonizacijske zakonodaje Unije od datuma objave sklica na tak standard v Uradnem listu Evropske unije. Ta sklep bi moral zato začeti veljati na dan objave –
                  
               SPREJELA NASLEDNJI SKLEP:
         
            Člen 1
            Sklici na harmonizirane standarde za igrače, pripravljene v podporo Direktivi 2009/48/ES in navedene v Prilogi I k temu sklepu, se objavijo v Uradnem listu Evropske unije.
         
         
            Člen 2
            Sklici na harmonizirane standarde za igrače, pripravljene v podporo Direktivi 2009/48/ES in navedene v Prilogi II k temu sklepu, se na datume iz navedene priloge umaknejo iz Uradnega lista Evropske unije.
         
         
            Člen 3
            Izvedbeni sklep (EU) 2019/1254 se razveljavi.
         
         
            Člen 4
            Ta sklep začne veljati na dan objave v Uradnem listu Evropske unije.
         
         
            V Bruslju, 15. oktobra 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 316, 14.11.2012, str. 12.
         
            (2)  Direktiva 2009/48/ES Evropskega parlamenta in Sveta z dne 18. junija 2009 o varnosti igrač (UL L 170, 30.6.2009, str. 1).
         
            (3)  UL C 282, 10.8.2018, str. 3.
         
            (4)  Sporočilo Komisije v okviru izvajanja Direktive 2009/48/ES Evropskega parlamenta in Sveta o varnosti igrač (UL C 282, 10.8.2018, str. 3).
         
            (5)  Izvedbeni sklep Komisije (EU) 2019/1254 z dne 22. julija 2019 o harmoniziranih standardih o varnosti igrač, pripravljenih v podporo Direktivi 2009/48/ES Evropskega parlamenta in Sveta (UL L 195, 23.7.2019, str. 43).
      
      
         
            PRILOGA I
            
                        
                           Št.
                        
                     
                     
                        
                           Sklic na standard
                        
                     
                  
                        1.
                     
                     
                        EN 71-1:2014+A1:2018 Varnost igrač – 1. del: Mehanske in fizikalne lastnosti
                     
                  
                        2.
                     
                     
                        EN 71-2:2011+A1:2014 Varnost igrač – 2. del: Vnetljivost
                     
                  
                        3.
                     
                     
                        EN 71-3:2019 Varnost igrač – 3. del: Migracija določenih elementov
                     
                  
                        4.
                     
                     
                        EN 71-4:2013 Varnost igrač – 4. del: Kompleti za kemijske poskuse in druge poskuse, pri katerih se uporabljajo kemikalije
                     
                  
                        5.
                     
                     
                        EN 71-5:2015 Varnost igrač – 5. del: Kemijske igrače (kompleti), razen kompletov za kemijske poskuse
                     
                  
                        1.
                     
                     
                        EN 71-7:2014+A2:2018 Varnost igrač – 7. del: Prstne barve – Zahteve in preskusne metode
                        Opomba: Za dovoljeni konzervans klimbazol (vnos 22 v preglednici B.1 Priloge B k temu standardu) domneva o skladnosti velja do največje dovoljene koncentracije 0,2 % (ne 0,5 %). To temelji na dokumentu „ADDENDUM to the Opinion on Climbazole (P64) ref. SCCS/1506/13“ (DODATEK k Mnenju o klimbazolu (P64) sklic SCCS/1506/13) Znanstvenega odbora za varstvo potrošnikov (ZOVP), ki je bil sprejet po tem, ko je CEN objavil standard.
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                  
                        2.
                     
                     
                        EN 71-8:2018 Varnost igrač – 8. del: Igrače za prostočasne aktivnosti za domačo uporabo
                     
                  
                        3.
                     
                     
                        EN 71-12:2013 Varnost igrač – 12. del: N-nitrozamini in N-nitrozabilne snovi
                     
                  
                        4.
                     
                     
                        EN 71-13:2014 Varnost igrač – 13. del: Vohalne igralne plošče, kozmetični seti in okušalne igre
                     
                  
                        5.
                     
                     
                        EN 71-14:2018 Varnost igrač – 14. del: Trampolini za domačo uporabo
                     
                  
                        6.
                     
                     
                        EN 62115:2005 Električne igrače – Varnost
                        IEC 62115:2003 (spremenjen) + A1:2004
                        EN 62115:2005/A11:2012/AC:2013
                        EN 62115:2005/A11:2012
                        EN 62115:2005/A12:2015
                        EN 62115:2005/A2:2011/AC:2011
                        EN 62115:2005/A2:2011
                        IEC 62115:2003/A2:2010 (spremenjen)
                     
                  
      
      
         
            PRILOGA II
            
                        
                           Št.
                        
                     
                     
                        
                           Sklic na standard
                        
                     
                     
                        
                           Datum umika
                        
                     
                  
                        1.
                     
                     
                        EN 71-3:2013+A3:2018 Varnost igrač – 3. del: Migracija določenih elementov
                     
                     
                        15. april 2020
                     
                  
                        2.
                     
                     
                        EN 71-14:2014+A1:2017 Varnost igrač – 14. del: Trampolini za domačo uporabo
                     
                     
                        22. januar 2020